**Odôvodnenie nerozdelenia na časti**

Výsledkom verejného obstarávania na predmet „Zabezpečenie leteniek v ústredí MZVEZ SR a pre vybrané účely na zastupiteľských úradoch v zahraničí 2021“ je uzatvorenie rámcovej dohody s opätovným otváraním súťaže podľa § 83 ods. 5 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Verejný obstarávateľ uzatvorí Rámcovú dohodu o zabezpečení leteniek s každým uchádzačom, ktorý predloží ponuku v lehote na predkladanie ponúk, spĺňa podmienky účasti, požiadavky na predmet zákazky a nebude z vyššie uvedeného postupu verejného obstarávania vylúčený alebo jeho ponuka nebude vylúčená na základe niektorého z dôvodov stanovených zákonom o verejnom obstarávaní a poskytne riadnu súčinnosť potrebnú na uzatvorenie rámcovej dohody (verejný obstarávateľ v postupe verejného obstarávania vedúcemu k uzatvoreniu Rámcovej dohody o zabezpečení leteniek neobmedzuje počet uchádzačov, s ktorými uzatvorí rámcovú dohodu).

Z hľadiska plnenia predmetu verejného obstarávania ide o poskytovanie rovnakých služieb, t.j komplexné poskytovanie služieb spojených so zabezpečovaním leteniek a s tým súvisiacich služieb, ktoré na trhu poskytuje rovnaký okruh potenciálnych dodávateľov. Úspešní uchádzači, s ktorými verejný obstarávateľ uzatvorí Rámcovú dohodu o zabezpečení leteniek, môžu v rámci opätovného otvorenia súťaže predložiť ponuku na tie čiastkové plnenia, o ktoré budú mať záujem.